Daredevil (televisiosarja)

| Daredevil> Marvel’s Daredevil |
| --- | --- |

Tyyli:   toiminta  rikosdraama  supersankarifiktio 
Kestoaika:  48–61 minuuttia
Luoja(t):  Drew Goddard
Perustuu:  Stan Leen ja Bill Everettin sarjakuvaan Daredevil
Showrunner(it):   Steven S. DeKnight (1. kausi)  Doug Petrie (2. kausi)  Marco Ramirez (2. kausi)  Erik Oleson (3. kausi) 
Pääosissa:   Charlie Cox  Deborah Ann Woll  Elden Henson  Toby Leonard Moore  Vondie Curtis-Hall  Bob Gunton  Ayelet Zurer  Rosario Dawson  Vincent D’Onofrio  Jon Bernthal  Élodie Yung  Stephen Rider  Joanne Whalley  Jay Ali  Wilson Bethel 
Alkuperämaa:  Yhdysvallat
Alkuperäiskieli:  englanti
Verkko:  Netflix
Esitetty:  2015-4-1010. huhtikuuta 2015 –  2018-10-1919. lokakuuta 2018
Tuotantokausia:  3
Jaksoja:  39
Tuotanto
Tuottaja(t):  Kati Johnston
Vastaava(t) tuottaja(t):   Allie Goss  Kris Henigman  Cindy Holland  Alan Fine  Stan Lee  Joe Quesada  Dan Buckley  Karim Zreik  Jim Chory  Jeph Loeb  Drew Goddard  Steven S. DeKnight (1. kausi)  Marco Ramirez (2. kausi)  Doug Petrie (2. kausi)  Erik Oleson (3. kausi) 
Säveltäjä(t):  Taustamusiikki: John Paesano Tunnuskappale: John Paesano Braden Kimball
Leikkaaja(t):   Jonathan Chibnall  Monty DeGraff  Jo Francis  Michael N. Knue  Damien Smith 
Kuvaaja(t):   Matthew J. Lloyd  Martin Ahlgren  Petr Hlinomaz 
Tuotantoyhtiö(t):   Marvel Television  ABC Studios  DeKnight Productions (1. kausi)  Goddard Textiles (kaudet 1–2) 
Levittäjä:  Netflix Streaming Services
Aiheesta muualla
Virallinen sivusto
IMDb 
Kuvakaappaus sarjan alusta.
Daredevil on yhdysvaltalainen Drew Goddardin luoma Netflix-tilausvideopalvelussa julkaistu supersankarisarja, joka perustuu Marvel Comicsin samannimiseen sarjakuvahahmoon. Sarja sijoittuu Marvel Cinematic Universeen (MCU), jakaen tarinallisen jatkumon sen elokuvien ja muiden televisiosarjojen kanssa, ja on ensimmäinen neljästä sarjasta, jotka johtivat crossover-minisarjan The Defenders tapahtumiin. Sarjan tuottivat Marvel Television, ABC Studios, Goddard Textiles, ja ensimmäisen tuotantokauden ajan myös DeKnight Productions. Steven S. DeKnight toimi showrunnerina sarjan ensimmäisellä tuotantokaudella, Doug Petrien ja Marco Ramirezin tullessa tilalle toisella tuotantokaudella. Kolmannella tuotantokaudella showrunneriksi liittyi Erik Oleson.
Sarjan pääosassa on Charlie Cox, joka esittää Matt Murdockia / Daredeviliä, joka työskentelee päivisin asianajajana, mutta taistelee öisin rikollisuutta vastaan. Sarjassa näyttelevät myös Deborah Ann Woll, Elden Henson, Toby Leonard Moore, Vondie Curtis-Hall, Bob Gunton, Ayelet Zurer, Rosario Dawson ja Vincent D’Onofrio. Toisella tuotantokaudella näyttelijäkaartiin liittyivät Jon Bernthal, Élodie Yung ja Stephen Rider sekä kolmannella kaudella Joanne Whalley, Jay Ali ja Wilson Bethel.
Sarjan ensimmäinen tuotantokausi julkaistiin Netflixissä 10. huhtikuuta 2015. Toinen tuotantokausi julkaistiin 18. maaliskuuta 2016 ja kolmas tuotantokausi 19. lokakuuta 2018. Lisäksi huhtikuussa 2016 Netflix tilasi Jon Bernthalin hahmoon Frank Castleen / Tuomariin keskittyvän spin-off -sarjan The Punisher, joka julkaistiin Netflixissä marraskuussa 2017. 29. marraskuuta 2018 Netflix ilmoitti virallisesti, ettei se tilaa sarjasta enää neljättä kautta. Daredevil ja muut Marvelin Netflix-sarjat poistuivat Netflixistä 1. maaliskuuta 2022, niiden oikeuksien palattua takaisin Disneylle. Sarja tuli katsottavaksi Disney+:aan Yhdysvalloissa 16. maaliskuuta 2022 ja Suomessa 29. kesäkuuta 2022. Cox ja D’Onofrio palasivat vuodesta 2021 alkaen rooleihinsa Marvel Studiosin tuottamissa MCU-projekteissa, mukaan lukien Disney+-sarjassa Daredevil: Born Again (2025–), jossa myös Woll, Henson, Zurer, Bernthal ja Bethel palasivat rooleihinsa.